Mike Marsh (fotballspiller)

Mike Marsh (født 21. juli 1969 i Kirkby i Liverpool) er en tidligere fotballspiller, og med i trenerstaben i  som førstlagstrener.

Marsh startet karrieren sin i den lokale klubben Kirkby Town, før han ble hentet til Liverpool FC av manager Kenny Dalglish 21. august 1987. Han fikk sin debut for de røde i hjemmekampen på Anfield 1. mars 1989 mot Charlton Athletic FC da han kom inn som innbytter for Jan Mølby. Liverpool vant forøvrig kampen 2-0. Hans første mål kom to og et halvt år senere, 6. november 1991 da Liverpool vant 3-0 i hjemmekampen mot AJ Auxerre i UEFA-cupen.

Marsh var med som ubenyttet reserve da Liverpool vant FA-cupen i 1992 etter en 2-0-seier på Wembley mot Sunderland AFC. Han hadde imidlertid nok kamper i turneringen til å motta vinnermedaljen.

Han ble værende i Liverpool frem til 1993 etter å ha spilt totalt 101 kamper, og scoret seks mål for klubben. Han skrev under for West Ham United FC 17. september. Her ble han værende i kun én sesong, for etter 49 kamper og 1 mål for London-klubben skrev han under for Coventry City FC. Også i denne klubben ble han i en sesong. Året etter undertegnet han en kontrakt med den tyrkiske klubben Galatasaray.

Nok en gang ble det kun en sesong i en klubb. Sesongen etter signerte han for Southport FC. Han spilte også for Barrow AFC, Kidderminster, Boston United FC og Accrington Stanley FC før han ga seg om aktiv spiller.

Han ble etter sin aktive karriere trener i Boston United før han i 2008 ble ansatt i sin stilling som trener i Northwich Victoria.

I 2009 kom han tilbake til Liverpool og Liverpools fotballakademi og var der manager for Liverpools U18 lag. Fra sesongen 2012/13 er Marsh med som førstelagstrener i Liverpool FC.

Medaljer

Liverpool 
 1991/1992: Vinner FA-cupen.

Kidderminster 
 1999/2000: Vinner Football Conference.

Boston 
 2001/2002: Vinner Football Conference.

Accrington Stanley 
 2002/2003: Vinner Northern Premier League.

Referanser

Eksterne lenker 
 
 Profil på LFChistory.net
 Spiller-profil på Liverpools offisielle hjemmeside
 Trener-profil på Liverpools offisielle hjemmeside

Engelske fotballspillere
Engelske fotballtrenere
Fotballspillere for Liverpool FC
Fotballspillere for West Ham United FC
Fotballspillere for Coventry City FC
Fotballspillere for Galatasaray SK
Fotballspillere for Southend United FC
Fotballspillere for Southport FC
Fotballspillere for Barrow AFC
Fotballspillere for Kidderminster Harriers FC
Fotballspillere for Boston United FC
Fotballspillere for Accrington Stanley FC
Fotballtrenere for Bradford Park Avenue AFC
Fotballtrenere for Northwich Victoria FC
Personer fra Liverpool